Константин Величков
Лека нощ

chitanka.info

Отвъд зад гората

слънцето захожда,

скри си светлината

и нощта дохожда.

Всред звездици ясни

горе на небето

месецът прекрасни

си изви рожето.

Всички се прибрали —

бедни и богати;

лека нощ ти, мале,

лека нощ ти, тате.

Вече спят в гнездата

хубавите птички;

лека нощ ви, братя,

лека нощ на всички.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.